Kappa

La Kappa a l'é n'asienda piemontèisa che a travaja ant ël camp ëd l'abijament sportiv e nen sportiv, fondà dël 1916 a Turin. A l'achit a fasìa dzortut causset e lingerìa con ël nòm ëd Maglificio Calzificio Torinese - Aquila, për peui passé dël tut a l'abijament sportiv.
La Kappa a l'ha vàire àutre marche men amportante che a son: Robe di Kappa, Jesus Jeans, Lanzera, K-Way e Superga.

La Kappa a fa 'dcò l'abijament për fótbal, rugby, gòlf, schi, vela e ciclism, an fasend le divise për la selession italian-a 'd rugby e vàire squadre 'd club coma Partizan Belgrad, Roma, Turin, Sampdoria, Valencia CdF, Borussia Dortmund e Siena.

Proprietaria ëd tute le marche Kappa a l'é la società turinèisa BasicNet S.p.A. dont ël pressident a l'é Marco Boglione.

Categorìa:Industria